གང་ལྟར།ཉི་མ་སྤར་མོས་ཁེབས་ནི་མ་རེད།མི་ཐོབ་ཀྱི་དེབ་རྒྱབ་ཤོག་དཀར་པོ་ཟེར་བ་བརྒྱ་དང་སྟོང་བཀྲམས་ཀྱང་།རྒྱ་རིགས་མི་དམངས་དང་སྒོས་སུ་བོད་དང་ཡུ་གུར་བས་གཙོས་གྲངས་ཉུང་མི་རིགས་ཚོར་ཐོབ་ཐང་དང་རང་དབང་ག་ཚོད་ཅིག་ཡོད་པ་ནམ་ལངས་ལངས་ཉི་མ་ཤར་ཤར་རེད།ཡང་གཅིག་བཤད་ན།རྒྱ་ནག་ཀྲུང་གོ་གཞུང་གིས་ནམ་རྒྱུན༼བོད་ལྗོངས་དེབ་རྒྱབ་ཤོག་དཀར་པོ༽ཟེར་བ་དང་།༼རྒྱ་ནག་གི་མི་ཐོབ་དེབ་རྒྱབ་ཤོག་དཀར་པོ༽ཟེར་བ་ལ་སོགས་པས་མཚོན་མ་ཡིན་མ་མདོག་དང་མེད་པ་ཡོད་མདོག་གིས་བཏོན་དང་འདོན་གྱིན་པའི་ཡིག་ཆ་དེ་དག་ནི་གཡག་རྐུན་ངོ་ན་ཤིག་ཅིག་ཅེས་པའི་དཔེ་ལྟར་རེད།ཐོབ་ཐང་དང་རང་དབང་ཡོད་ན།ཨ་རི་དང་ཡོ་རོབ།ཉི་ཧོང་།ལྷོ་ཀོ་རེ་ཡ་སོགས་ཀྱིས་ང་ཚོའི་མི་སེར་ལ་ཐོབ་ཐང་འདི་དང་གད་ཡོད།རང་དབང་ཁ་ཚང་ཡོད་ཅེས་བསྒྲགས་མེད་ལ་བསྒྲགས་ཀྱང་མི་དགོས་པ་ལྟ་བུ་རེད།